*****

ΚΑΝΟΝΙΣΜΟΣ (ΕΟΚ) αριθ. 1023/88 ΤΟΥ ΣΥΜΒΟΥΛΙΟΥ

της 18ης Απριλίου 1988

για το άνοιγμα, κατά τρόπο αυτόνομο, έκτακτης δασμολογικής ποσόστωσης για την εισαγωγή βοείου κρέατος υψηλής ποιότητας, νωπού, διατηρημένου με απλή ψύξη ή κατεψυγμένου, που υπάγεται στις κλάσεις 0201 και 0202 καθώς και των προϊόντων που υπάγονται στις διακρίσεις 0206 10 95 και 0206 29 91 της συνδυασμένης ονοματολογίας, για το έτος 1988

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 43 και 113,

την πρόταση της Επιτροπής,

τη γνώμη του Ευρωπαϊκού Κοινοβουλίου (1),

Εκτιμώντας:

ότι, λόγω της κατάστασης των αγορών του βοείου κρέατος τόσο στο εσωτερικό όσο και στο εξωτερικό της Κοινότητας, πρέπει να ανοιχθεί, για το έτος 1988 και κατά τρόπο αυτόνομο, έκτακτη κοινοτική δασμολογική ποσόστωση για την εισαγωγή 8 000 τόνων βοείου κρέατος υψηλής ποιότητας, νωπού, διατηρημένου με απλή ψύξη ή κατεψυγμένου, που υπάγεται στις κλάσεις 0201 και 0202 καθώς και των προϊόντων που υπάγονται στις διακρίσεις 0206 10 95 και 0206 29 91 της συνδυασμένης ονοματολογίας, με δασμό 20 % ·

ότι πρέπει να εξασφαλιστούν ιδίως η συνεχής και με ίσους όρους πρόσβαση όλων των ενδιαφερομένων επιχειρηματιών της Κοινότητας στην εν λόγω δασμολογική ποσόστωση και η αδιάλειπτη εφαρμογή του προβλεπομένου για την ποσόστωση αυτή ποσοστού, σε όλες τις εισαγωγές των εν λόγω προϊόντων, σε όλα τα κράτη μέλη και μέχρις ότου εξαντληθεί η προβλεπόμενη ποσότητα· ότι, για το σκοπό αυτό, κρίνεται χρήσιμο ένα σύστημα χρησιμοποίησης της κοινοτικής δασμολογικής ποσόστωσης, βασισμένο στην υποβολή πιστοποιητικού αυθεντικότητας που να εξασφαλίζει το είδος, την προέλευση και την καταγωγή των προϊόντων·

ότι οι λεπτομέρειες εφαρμογής πρέπει να θεσπιστούν σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως των αγορών στον τομέα του βοείου κρέατος (2), όπως τροποποιήθηκε τελευταία από τον κανονισμό (ΕΟΚ) αριθ. 3905/87 (3),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Ανοίγεται, για το έτος 1988, έκτακτη κοινοτική δασμολογική ποσόστωση βοείου κρέατος υψηλής ποιότητας, νωπού, διατηρημένου με απλή ψύξη ή κατεψυγμένου που υπάγεται στις κλάσεις 0201 και 0202, καθώς και των προϊόντων που υπάγονται στις διακρίσεις 0206 10 95 και 0206 29 91 της συνδυασμένης ονοματολογίας.

Ο συνολικός όγκος της ποσόστωσης αυτής ανέρχεται σε 8 000 τόνους, εκφρασμένος σε βάρος του προϊόντος.

2. Στα πλαίσια της ποσόστωσης που αναφέρεται στην παράγραφο 1, ο δασμός καθορίζεται σε 20 %.

Άρθρο 2

Σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68, καθορίζονται οι λεπτομέρειες εφαρμογής του παρόντος κανονισμού, και ιδίως:

α) οι διατάξεις που εξασφαλίζουν το είδος, την προέλευση και την καταγωγή των εν λόγω προϊόντων και προβλέπουν το έγγραφο που πρέπει να χρησιμοποιείται για το σκοπό αυτό·

β) οι διατάξεις σχετικά με την αναγνώριση του εγγράφου που προβλέπεται στο στοιχείο α).

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1988.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 18 Απριλίου 1988.

Για το Συμβούλιο

Ο Πρόεδρος

I. KIECHLE

(1) Γνώμη που διατυπώθηκε στις 11 Μαρτίου 1988 (δεν έχει ακόμα δημοσιευθεί στην Επίσημη Εφημερίδα).

(2) ΕΕ αριθ. L 148 της 28. 6. 1968, σ. 24.

(3) ΕΕ αριθ. L 370 της 30. 12. 1987, σ. 7.